ธ.กรุงเทพออกฝากประจำ11เดือนจ่ายดอก3.75%
ธนาคารกรุงเทพ ออกแคมเปญเงินฝากประจำระยะเวลา 11 เดือน ดอกเบี้ย 3.75%
17 ส.ค. 2554

ธนาคารกรุงเทพ ออกแคมเปญเงินฝากประจำระยะเวลา 11 เดือน ดอกเบี้ย 3.75%  
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ  เปิดเผยว่า ธนาคารได้ออกผลิตภัณฑ์เงินฝากประจำ ระยะเวลา 11 เดือน อัตราดอกเบี้ย 3.75% ต่อปี กำหนดจำนวนเงินฝากขั้นต่ำเพียง 200,000 บาท โดยธนาคารจะจ่ายดอกเบี้ยเมื่อครบระยะเวลาการฝาก เริ่มตั้งแต่วันที่ 18 สิงหาคม 2554 ถึง 29 กรกฎาคม 2555 การสร้างสรรค์บัญชีเงินฝากประจำ 11 เดือนในครั้งนี้ เพื่อตอบสนองความต้องการทางด้านการเงินของลูกค้าที่เน้นการลงทุนในด้านการออมอย่างต่อเนื่อง โดยธนาคารเชื่อมั่นว่าด้วยข้อเสนอในด้านของอัตราดอกเบี้ยที่สูงจูงใจ ด้วยจำนวนเงินฝากขั้นต่ำเพียง 200,000 บาท จะสร้างความพึงพอใจให้กับลูกค้าได้เป็นอย่างดี ทั้งนี้ลูกค้าที่สนใจสามารถเปิดบัญชีเงินฝากประเภทดังกล่าวได้ที่ธนาคารกรุงเทพ ทุกสาขาทั่วประเทศ หรือสอบถามรายละเอียดเพิ่มเติมได้ที่บัวหลวงโฟน โทร.1333 และ www.bangkokbank.com’